section_heading: Opsada
paragraph_text: U konačnici su se dogovorilo kako će deset janjičara stati na ulaz grada te da će na zidine biti postavljena osmanska zastava kao da je grad osvojen, a osmanska vojska će za dva dana krenuti natrag. Tijekom pregovora janjičarski aga je upitao Jurišića može li ući u grad, na što mu je on odgovorio kako je grad pun Španjolaca i Nijemaca kojima se takav potez sigurno ne bi svidio, što je naravno bila laž jer u gradu nije bilo carskih vojnika, ali je tako Jurišić poručio kako ima još uvijek dovoljno ljudi za borbu, što je naravno isto bila laž.